530,000 נשים וכ 2 מיליון ילדים מתים מידי שנה בעולם כתוצאה מסיבוכים והעדר משאבים מתאימים בתחומי הפריון. מספר בלתי נתפס זה, מונה מוות של אישה אחת מידי דקה מסיבוכי הריונות, מקיום לידות שאינן נתמכות על ידי אנשי מקצוע מוסמכים ומהיעדר משאבים ומסיבוכי הפלות יזומות וטבעיות. דרך אחרת לאמוד את המספרים המבהילים הוצגה בתום הקרנת הסרט No women, no cry, שהופק ובוים על ידי כריסטי טרלינגטון, לשעבר דוגמנית- על, שחוותה בעצמה דימום לאחר לידה. במהלך הסרט ליווה צוות ההקרנה 2 נשים בדרכן ללדת- אישה בטנזניה, שגרה במרחק <?xml:namespace prefix = st1 ns = "urn:schemas-microsoft-com:office:smarttags" />10 ק"מ ממרפאה בסיסית, ושאליה ניתן להגיע רק בצעידה. עוד ליווה הצוות יולדת מבנגלה- דש, המתלבטת האם ללדת בבית החולים, בו עלולים ל"חטוף" ממנה את ילדה. היא מחליטה ללדת בבקתה העלובה בה היא חיה עם בנה, אולם מתחילה לדמם ונאלצת לתפוס טרמפ עם ריקשה ב 2 לפנות בוקר על מנת להגיע לבית החולים. עם תום ההקרנה של הסרט, הובא לידיעת הצופים כי במהלך זמן ההקרנה מתו בעולם כ- 60 נשים נוספות מסיבוכי הריון ולידה.
את הסטטיסטיקה המזוויעה מובילות מדינות מהמחצית הדרומית של כדור הארץ, ובכלל זה אפריקה, דרום יבשת אמריקה ודרום מזרח אסיה. אך בכינוס, שנמשך 3 ימים, הוצגו מספרים וסיפורים מהעולם כולו. כמו כן, הובאו היבטים שונים ונרחבים הקשורים לחינוך לבריאות, השפעות שינויים אקלימיים על בריאות של נשים, מנהגים שבטיים ודתיים, כגון נישואי ילדות בהשפעת הדת בארצות איסלאם, העדר אפשרויות לשימוש באמצעי מניעה בקרב בני נוער במדינות קתוליות (דרום אמריקה), חשיבות המידע על שימוש באמצעי מניעה ותכנון משפחה וכמובן היבטים כלכליים ובריאותיים. הסלוגן הנפוץ היה: "השקיעו בנשים, זה משתלם".
( The Lancet Volume 375, Issue 9730. 5 June 2010 הוצגו בו פתרונות לבעיות בריאות, לשימוש בהוראה ולמניעת תחלואה על ידי חברות וארגונים שונים. נוצרו קשרים בין אנשי מקצוע ממקומות שונים ונרשמו הבטחות משמעותיות. כך למשל הבטיחה הגברת גייטס להעביר עוד 1.5 מילארד דולאר בנוסף לתרומת הקרן עד כה, במהלך 5 השנים הקרובות להפחתת תחלואה ותמותת אמהות וילודים בעולם השלישי.
קדם לכינוס הרחב כנס מצומצם יותר של כ 200 מיילדות ושל רופאים, שנטלו חלק בדיונים לקידום ולחיזוק מקצוע המיילדות כחלק מהותי מקידום "מטרות המילניום" Millennium Development Goals (MDG 3,4,5), ומתוך הבנה שיש לאחד כוחות, הן של מיילדות והן של רופאים על מנת לספק לנשים את הטיפול המקצועי המיטבי בכל הקשור לפריון וילודה. מבחינה זו, מדובר בכינוס היסטורי, שכן היתה זו הפעם הראשונה בה אוחדו הכוחות בין ארגון המיילדות הבינלאומי ICM, לבין קרן האו"ם - UNFPA, FIGO- הפדרציה של הגניקולוגים והמיילדים, לחיזוק מקצוע המיילדות ולקידום ההכרה בו כמקצוע המוביל והחשוב בטיפול בנשים ונערות הרות, יולדות וילודים. הכינוס המצומצם נמשך יומיים, והתמקד במספר תחומים: חינוך למיילדות, קידום חקיקה לאוטונומיה של מיילדות, וחיזוק ארגוני מיילדות לאומיים, על ידי פיתוח כלי מקצועי מתאים.